อยู่ดีๆก็มีอาการปวดบริเวณด้านข้างหน้าอก ใต้รักแร้ลงมา ครั้งแรกปวดแบบนานมาก ปวดจี๊ดขึ้นมาเลย จนนอนไม่ได้ แล้วต่อมาก็จะปวดเป็นพักๆ อยากทราบว่ามันเกิดจากอะไร ปล. ตอนนี้ที่พิมพ์ถามประจำเดือนพึ่งมาวันแรก และ กินอาหารเสริมอิฟนิ่ง พริมโรสมาส่วนทำให้มีอาการนี้ไหม? เพราะไม่เคยเป็นมาก่อน
สวัสดีค่ะ อาการเจ็บหน้าอกเกิดได้จาก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆหากปวดบริเวณด้านข้างร้าวไปแขนหรือตรงรักแร้ ปวดมากขึ้นถ้าขยับ ปวดเป็นพักๆอาจเกี่ยวกับกล้ามเนื้ออักเสบได้ค่ะ การรับประทานอาหารเสริมไม่น่าจะมีผลโดยตรงต่อการเจ็บแน่นหน้าอกค่ะ ส่วนประจำเดือนอาจทำให้มีอาการคัดตึงเต้านมทำให้รู้สึกคล้ายกับปวดหน้าอกได้การดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์หากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรไปพบแพทย์